CONTRACT PRESTĂRI SERVICII DE CURĂȚARE, SPĂLARE ȘI CĂLCARE TEXTILE

***Art. 1 ­***– Prezentul CONTRACT de prestări servicii de curățare, spălare și călcare (după caz) se încheie între Societatea Țarina Păstorului SRL

și ......................................................................................................................................................................................

........................................................................................................................................................................................., CLIENT al Societății Țarina Păstorului SRL, cu sediul în București, Intrarea Miron Cristea, Nr. 1, Sector 4, numită în continuare PRESTATORUL. Societatea Țarina Păstorului se obligă să presteze servicii de curățare, spălare și călcare (după caz) și să predea comenzile la termenele stabilite de comun acord cu CLIENTUL, numit în continuare BENEFICIARUL, în momentul predării unui/unei obiect/textile/haine, în baza BONULUI de COMANDĂ asumat prin semnătură de BENEFICIAR.

***Art. 2*** – PRESTATORUL se obligă să respecte lista de prețuri practicate oficial la semnarea BONULUI de COMANDĂ. Prețurile vor fi afișate într-un loc vizibil din cadrul societății și/sau pe website-ul societății (www.bobderoua.ro); Pentru cererile cu regim de urgență, prețurile se vor majora cu 50% față de cele prezentate în lista menționată anterior. Dacă din lista de prețuri lipsește denumirea unui/unei obiect/textile/haine, prețul se va stabili prin comparare cu cel al articolelor care au forma/croiala asemănătoare sau în funcție de cantitatea de muncă depusă și prin semnarea de către BENEFICIAR a BONULUI de COMANDĂ indicând acceptul BENEFICIARULUI pentru planul tarifar aplicat și pentru prezentele clauze contractuale. În caz contrar, PRESTATORUL își rezervă dreptul, prin prezentul CONTRACT, de a sista prestarea serviciilor, de a returna în regim de urgență textilele predate, precum și de a refuza alte comenzi de la BENEFICIAR.

***Art.3 ­***– BENEFICIARUL se obligă să respecte întru totul condițiile prezentului CONTRACT încheiat cu Societatea Țarina Păstorului în baza BONULUI de COMANDĂ asumat prin semnătură și să achite contravaloarea serviciilor de curățătorie, spălătorie și călcat (dacă este cazul) în momentul predării textilelor către PRESTATOR, odată cu emiterea bonului de comandă, a bonului fiscal și/sau a facturii fiscale (SPV), după modalitatea aleasă de BENEFICIAR - numerar sau card (POS); în caz contrar, PRESTATORUL își rezervă dreptul, prin prezentul CONTRACT, de a sista prestarea serviciilor, de a returna în regim de urgență textilele predate, precum și de a refuza alte comenzi de la BENEFICIAR.

***Art. 4 ­***– Curățarea obiectelor/textilelor/hainelor se va efectua atent, în funcție de indicațiile înscrise pe etichetele acestora. În cazul în care ETICHETA și/sau INDICAȚIILE ÎNSCRISE PE ETICHETĂ lipsesc, PRESTATORUL **este absolvit de orice răspundere**, curățarea obiectului făcându-se pe răspunderea totală a BENEFICIARULUI. Nu este obligatorie menționarea în BONUL de COMANDĂ a faptului că obiectele/textilele/hainele sau orice articol predat PRESTATORULUI nu prezintă eticheta de întreținere.

***Art. 5*** – Primirea obiectelor/textilelor/hainelor se va face numai cu acordul personalului autorizat al societății și pe răspunderea exclusivă a BENEFICIARULUI. PRESTATORUL nu răspunde în cazul în care hainele nu rezistă modului de curățare indicat de eticheta produsului (articolul prezentând vicii ascunse).

***Art. 6 ­***– Dacă BENEFICIARUL solicită curățarea obiectelor/textilelor/hainelor într-un mod contrar opiniei personalului autorizat, aceasta se va face pe riscul său, sub semnătură, prezentându-și acordul în scris. PRESTATORUL nu poate fi considerat responsabil în cazul în care articolele textile nu rezistă procesului de curățare recomandat pe eticheta de producție.

***Art. 7 ­***– PRESTATORUL nu își asumă răspunderea pentru petele dificile, care, în urma proceselor repetate de detașare și curățare, nu pot fi înlăturate sau pentru deteriorarea materialului în urma acestor procese.

***Art. 8*** – PRESTATORUL își rezervă dreptul de a refuza obiectele/textilele/hainele care prezintă un grad avansat de uzură sau care emană mirosuri neplăcute, precum și pe cele al căror aspect este respingător sau indică prezența unor factori de infecție. În cazul acceptării acestor produse, din cauza faptului că necesită servicii și atenție specială, prețul va fi stabilit de comun acord cu BENEFICIARUL.

***Art. 9 ­***– Dacă obiectele/textilele/hainele predate își modifică dimensiunile sau se deteriorează din cauza unor vicii ascunse (defecțiuni provenite din insuficienta rezistență a țesăturii, coloranților etc.), PRESTATORUL este absolvit de orice răspundere.

***Art. 10*** ­– În urma prelucrării veșmintelor bisericești, a obiectelor din blană naturală, piele, cojoace, piele velurată, acestea pot suferi modificări de culoare cauzate de unele defecte de tăbăcire, tanare și vopsire sau de finisajul necorespunzător, motiv pentru care prestația de curățare a acestor obiecte se va face pe garanția clientului, PRESTATORUL fiind absolvit de orice răspundere.

***Art. 11 ­***– Există posibilitatea ca obiectele cu căptușeli, întărituri, gulere, manșete, buzunare etc. foarte murdare și/sau tocite să nu poată fi curățate foarte bine. PRESTATORUL nu este răspunzător în cazul în care acestea își păstrează un aspect murdar după predetașare și curățare/spălare. Hainele care au ca sistem de prindere arici sau un sistem asemănător se pot scămoșa în timpul procesului de curățare, PRESTATORUL nefiind răspunzător pentru acest incident.

***Art. 12*** – Veșmintele bisericești, perdelele, articolele din mătase naturală, piele naturală și blană naturală sau cele care conțin componente confecționate din aceste materiale se vor curăța doar pe răspunderea BENEFICIARULUI, pe aceste articole putând apărea decolorări accentuate și neuniforme, rupturi ș.a., cauzate de existența unor pete de grăsime, ceară, ulei etc.

***Art. 13*** – Pentru pierderea sau distrugerea nasturilor, desfacerea lipiturilor confecțiilor, deteriorarea fermoarelor, pernițelor de umeri, a ornamentelor, precum și a obiectelor uitate în buzunar, indiferent de valoarea acestora, PRESTATORUL nu este răspunzător.

***Art. 14*** – PRESTATORUL nu este răspunzător pentru comenzile nefinalizate la termenul stabilit, în situația în care acestea nu au putut fi onorate din cauza unor factori de forță majoră, precum cei prevăzuți de lege; PRESTATORUL nu este răspunzător nici pentru comenzile nefinalizate din cauza întreruperii serviciilor de utilitate publică, furnizate de către terți (lipsă energie electrică, lipsă presiune apă, gaz etc.).

***Art. 15*** – Restituirea obiectelor/textilelor/hainelor curățate se va face în baza BONULUI de COMANDĂ eliberat de PRESTATOR. În cazul pierderii acestuia, eliberarea obiectelor/textilelor/hainelor se va face doar în baza următoarelor acte:

1. Cerere adresată administratorului societății Țarina Păstorului SRL;
2. Acord de prelucrare a datelor cu caracter personal;
3. Cartea de Identitate care va confirma identitatea și adresa BENEFICIARULUI.

***Art. 16*** – Eventualele obiecții, reclamații, sesizări vor fi făcute în momentul ridicării obiectelor/textilelor/hainelor; **Clientul se obligă să-și verifice marfa la ridicare**. **Reclamațiile ulterioare nu vor fi luate în considerare**.

***Art. 17*** – În cazul în care BENEFICIARUL nu va ridica obiectele/textilele/hainele în termen de două (2) luni calendaristice, PRESTATORUL își rezervă dreptul de a dona hainele unor instituții de binefacere, considerându-le abandonate.

***Art. 18*** – În cazul deteriorării grave a articolelor de îmbrăcăminte din cauza PRESTATORULUI sau în cazul furtului prin efracție din unitate, constatat de organele de poliție, PRESTATORUL va oferi despăgubiri reprezentând maximum 25% din valoarea de piață a obiectului, în termen de cel mult 30 de zile lucrătoare de la constatare. În cazul în care cererile de despăgubire depășesc suma de cinci sute (500) lei, BENEFICIARUL este obligat să prezinte documentul fiscal prin care obiectele/textilele/hainele au fost achiziționate (factură fiscală sau bon fiscal) pentru a putea beneficia de despăgubire. În cazul în care nu se poate face dovada prețului pentru produsul respectiv, se va acorda o despăgubire de maximum cinci (5) ori contravalorea prestației (curățării).

***Art. 19*** – În cazul despăgubirii cu contravaloarea produselor aduse la curățat, obiectele/textilele/hainele respective rămân în proprietatea PRESTATORULUI.

***Art. 20*** – Orice comandă neridicată de BENEFICIAR în termen de șapte (7) zile calendaristice de la înștiințarea finalizării acesteia va fi tarifată suplimentar cu zece lei pe zi (10 lei/zi). În funcție de zilele de întârziere, valoarea totală a tarifului suplimentar poate depăși valoarea de bază a comenzii.

Serviciile de curățătorie/spălătorie se execută în termen de 24h până la 96h;

Pentru articolele din piele termenul de finalizare este de zece (10) zile lucrătoare;

Prin semnarea contractului, părțile implicate acceptă în mod necondiționat absolut toate articolele prevăzute în acesta.

PRESTATOR BENEFICIAR

 \_\_\_\_\_\_\_\_\_\_\_\_\_\_\_\_\_\_\_\_\_\_\_

Societatea Țarina Păstorului SRL

 ***SIMBOLURI FOLOSITE LA RUBRICA DE CARACTERISTICI:***

S = material sintetic sau material care are în componența sa fibre sintetice;

U = obiect uzat în proporție de peste 30% sau rupt, ciupit, deteriorat etc.;

FG = prestație fără garanție;

P = material pătat;

R = retur.